Non vos ofensetz pes mies paraules vosates, daunes de mejana edat qu’auetz ath vòste cargue as hilhes de persones de qualitat; rebrembatz que vo-les an botat ath vòste cargue per ua d’aguestes dues causes: o perque vosates madeishes auetz sabut sauvar era vòsta pròpria castetat, o perque siguéretz fragiles e queiguéretz e, per tant, vo’n sabetz fòrça ben deth jòc e, plan per aquerò auetz abandonat entà tostemp eth camin dolent.